lagi, “Yen ingsung rasakake, sejatine ingsun iku saka keturunan raja-raja Majapahit. Caritane mengkene, Raden Wijaya kaderekake dening Ronggo Lawe. Sateruse Ronggo Lawe diparingi bumi Tuban. Adipati Ronggo Lawe utawa Bupati Tuban kagungan putra Arya Teja I, Arya Terja I numurunake Arya teja II. Arya Teja II peputra Arya Teja III. Banjur Arya Teja III iku kagungan putra Kanjeng Rama Tumenggung Wilatikta. Kanjeng Rama Wilatikta peputra ingsun iki. Ingsun nate dadi manungsa kang ora karu-karuan. Pikantuk pitulung ing Gusti Kang Maha Agung Maha Suci, ingsun pinaringan guru gaib lan mlebu agama Islam. Ingsun uga ketemu guru lahir yaiku panjenengane Bapa Sunan Bonang. Ya amarga lantaran Bapa Sunan Bonang ingsun bisa dadi manungsa sejati sejatining manungsa. (